**FARSKÉ OZNAMY – filiálky NEMČICE ⦁ Farnosti Topoľčany**

**33. nedeľa v Cezročnom období**

(13.11.2022 – 20.11.2022)

▪ **Sv. omše počas nastávajúceho týždňa v Nemčiciach, ich časy a úmysly**:

*Streda*: 18.00 h. Za zdravie a Božie požehnanie pre rodinu a priateľov

*Piatok*: 18.00 h. + Mária (pri príležitosti nedožitých 90 rokov) a

za zosnulých z rodiny Vaňová, Mokošová a Škaláková

*Nedeľa*: 09.00 h. + Agneša Naštická (1. výročie)

▪  **Liturgický kalendár týždňa:**

*Utorok*:   Sv. Alberta Veľkého, biskupa a učiteľa Cirkvi

*Streda*:   Sv. Margity Škótskej **ǀ** Sv. Gertrúdy, panny

*Štvrtok*:   Sv. Alžbety Uhorskej, rehoľníčky – *patrónky kláštora pri fare*

*Piatok*:   Sv. Výročie posviacky bazilík sv. Petra a sv. Pavla v Ríme

*Sobota*:   Preblahoslavenej Panny Márie v sobotu

*Nedeľa*:   Nášho Pána Ježiša Krista, kráľa neba i zeme (Svetový deň mládeže)

▪ V pondelok i v utorok sú v Nemčiciach o 14.30 hod. pohreby spojené so sv. omšou.

▪ V dňoch 14.-20. novembra 2022 sa na Slovensku uskutoční *Týždeň Cirkvi pre mládež* s mottom: „Aby vo farnostiach pulzovalo mladé srdce“. Aj touto cestou vás všetkých teda pozývame k modlitbe za mladých. V našej Farnosti Topoľčany sa v uvedenom týždni uskutočnia tieto podujatia zamerané pre mladých: Pozývame mladých našej farnosti na florbal, ktorý sa uskutoční v piatok 18.11. o 19.00 hod. v telocvični cirkevnej Základnej školy sv. don Bosca v Topoľčanoch (ulica Ľ. Fullu č. 6, pričom je potrebné si priniesť halovú obuv a vlastnú florbalku). V nedeľu 20.11. o 9.00 hod. bude vo farskom kostole mládežnícka sv. omša. A rovnako pozývame v danú nedeľu 20.11. o 16.00 hod. na adoráciu a vešpery do kaplnky Kláštora sestier Božského Vykupiteľa, ktorý sa nachádza za zimným štadiónom na Kalinčiakovej ulici č. 34.

▪ Vo štvrtok na štátny sviatok 17. novembra vo farskom kostole v Topoľčanoch budú sv. omše ako v pracovný deň, teda o 6.30; 8.00 a 18.30 hod. a zachovaná bude takisto aj celodenná adorácia.

▪ Vo štvrtok 17.11. od 9.00 hod. bude brigáda čistenia topoľčianskej Kalvárie. Prosíme ochotných brigádnikov a pomocníkov o pomoc pri týchto prácach.

▪ Na budúcu nedeľu 20. novembra na záver sv. omší, ktoré sú vo farskom kostole v Topoľčanoch o 10.30 hod. a na filiálke v Nemčiciach o 9.00 hod., sa bude konať zasväcujúca pobožnosť k Ježišovi Kristovi – kráľovi neba i zeme pred vyloženou Sviatosťou Oltárnou. Pri ostatných sv. omšiach modlitbu zasvätenia sa budeme modliť na záver obradu sv. prijímania. Pri zachovaní tradičných podmienok a v spojení s účasťou na tejto zasväcujúcej modlitbe možno získať úplné odpustky.

▪ V zimnom čase z bezpečnostných, ochranných a úsporných dôvodov sa farský kostol v Topoľčanoch bude v pracovné dni zamykať po sklené dvere a to popoludní pred 16.00 hod. a cez víkend v sobotu a nedeľu napoludnie okolo 12.00 hod. Opätovne bude kostol večer otvorený pred modlitbou posvätného ruženca (pred 17.45 hod.).